b"\n_START_ARTICLE_\nBorbollador\n_START_PARAGRAPH_\nUn borbollador \xc3\xa9s un instrument tubular amb un recipient que cont\xc3\xa9 un l\xc3\xadquid diluent a trav\xc3\xa9s del qual es fa bombollejar un gas. Aquest flasc\xc3\xb3 \xc3\xa9s fet de vidre o material transparent. L'aire o el gas es fa passar a trav\xc3\xa9s d'un orifici capil\xc2\xb7lar que fa que tingui prou for\xc3\xa7a per borbollejar dins del l\xc3\xadquid dins del qual s\xc3\xb3n retinguts els materials transportats. Serveix normalment per a l'absorci\xc3\xb3 o neutralitzaci\xc3\xb3 de gasos t\xc3\xb2xics o contaminants, que aix\xc3\xad no passen a l'aire lliure. Treballant amb quantitats conegudes de gasos es poden fer avaluacions de recompte i d'identificaci\xc3\xb3.\n_START_SECTION_\nUsos\n_START_PARAGRAPH_\nEls borbolladors s'empren a les ind\xc3\xbastries del vi i de la cervesa. Els vinicultors posen borbolladors als tonells o tancs on fermenta el most amb la finalitat que continu\xc3\xaf el proc\xc3\xa9s de fermentaci\xc3\xb3 i que es mantingui l'eixida de gasos del proc\xc3\xa9s de fermentaci\xc3\xb3 sense que els contaminants puguin entrar al recipient._NEWLINE_Tamb\xc3\xa9 s'empren als laboratoris per diversos usos i com a instrument presa de mostres de determinats contaminants atmosf\xc3\xa8rics."